Source: https://www.scoalarutiera.ro/curs-legislatie/codul-rutier/semnalele-luminoase-sau-sonore
Timestamp: 2020-07-12 19:40:37+00:00
Document Index: 30664714

Matched Legal Cases: ['Articolul 47', 'Articolul 50', 'Articolul 54', 'Articolul 55', 'Articolul 58', 'Articolul 60', 'Articolul 61', 'Articolul 63']

Codul Rutier - Semnalele luminoase sau sonore
Capitolul 3 - partea 5 - Semnalele luminoase sau sonore
Regulament - Articolul 47
b) la semaforul cu două culori ordinea semnalelor este: rosu, verde;
c) la semaforul pentru tramvaie sunt dispuse trei pe orizontala la partea superioară şi unul la partea inferioară, toate cu lumină albă.
Regulament - Articolul 50
(1) Semafoarele pentru tramvaie au forma de caseta cu patru corpuri de iluminat de culoare albă, dintre care trei sunt poziţionate orizontal şi unul sub cel din mijloc, însoţite de panouri cu semne adiţionale.
Regulament - Articolul 54
Regulament - Articolul 55
Regulament - Articolul 58
(2) Când semnalul de culoare verde începe să funcţioneze intermitent înseamnă că timpul afectat traversării drumului este în curs de epuizare şi urmează semnalul rosu. În acest caz pietonul surprins în traversarea drumului trebuie să grăbească trecerea, iar dacă drumul este prevăzut cu un refugiu sau spaţiu interzis circulaţiei vehiculelor, să aştepte pe acesta apariţia semnalului de culoare verde.
Regulament - Articolul 60
Regulament - Articolul 61
Regulament - Articolul 63
Varianta text Capitolul 3 - partea 5 - Semnalele luminoase sau sonore
Semnalele luminoase sunt lumini albe sau colorate diferit, emise succesiv, continuu sau intermitent, de unul sau mai multe corpuri de iluminat care compun un semafor (art. 47 alin. 1 din Regulament).
Semafoarele care emit semnale luminoase pentru dirijarea circulaţiei în intersecţii se instalează obligatoriu înainte de intersecţie, astfel încât să fie vizibile de la o distanţă de cel puţin 50 m. Acestea pot fi repetate în mijlocul, deasupra ori de cealaltă parte a intersecţiei (art. 48 alin. 1 din Regulament).
Semnificaţia semafoareor este valabilă pe întreaga lăţime a sesului de mers, indiferent daca drumul are una sau mai multe benzi pe sens.
Dar pe drumurile cu două sau mai multe benzi pe sens, semafoarele se pot instala deasupra uneia sau unora dintre benzi, caz în care semnificaţia semnalelor luminoase se limitează la banda sau benzile deasupra carora sun instalate (art. 48 alin. 2 din Regulament).
După numărul corpurilor de iluminat, semafoarele pot fi (art. 47 alin. 2 din Regulament):
1. cu un singur corp de iluminat, având lumină galbenă intermitentă de avertizare:
Semnalul de culoare galbenă intermitent permite trecerea, conducătorul de vehicul fiind obligat să circule cu viteza redusă, să respecte semnificaţia semnalizării rutiere şi a regulilor de circulaţie aplicabile în acel loc (art. 53 alin. 2 din Regulament).
Acesta se instalează, de regulă, în locurile periculoase. De exemplu, treceri de pietoni, locuri de joacă pentru copii. Acesta poate avea în câmpul sau imaginea unui pieton în mişcare, de culoare galbenă pe fond negru (art. 62 din Regulament).
2. cu două corpuri de iluminat, pentru pietoni şi biciclişti:
Ordinea culorilor lentilelor semaforului cu două culori, de sus în jos, este: roșu, verde;
Semnalul de culoare verde permite trecerea (art. 59 din Regulament).
- Când semnalul de culoare verde începe să funcţioneze intermitent înseamnă că timpul afectat traversării drumului este în curs de epuizare şi urmează semnalul rosu. În acest caz pietonul surprins în traversarea drumului trebuie să grăbească trecerea, iar dacă drumul este prevăzut cu un refugiu sau spaţiu interzis circulaţiei vehiculelor, să aştepte pe acesta apariţia semnalului de culoare verde (art. 59 din Regulament).
- Semnalul de culoare verde intermitent şi semnalul de culoare roşie interzic pietonilor să se angajeze în traversare pe partea carosabilă (art. 60 din Regulament).
Semnalul luminos destinat numai dirijării circulaţiei pietonilor are în câmpul semnalului roșu imaginea unui pieton oprit, iar în câmpul semnalului verde imaginea unui pieton în mers.
Pe sectoarele de drum unde valorile de trafic permit, administratorul drumului public, cu avizul poliţiei, poate amplasa în zona marcajului trecerii pentru pietoni semafoare sau panouri speciale cu comandă manuală a cererii de verde, care se poate face direct de către pietoni. (art. 58 din Regulament)
Semnalul luminos destinat numai dirijării circulaţiei bicicletelor are în câmpul sau imaginea unei biciclete de culoare roşie, respectiv verde pe fond negru. Aceeaşi destinaţie o are şi semnalul luminos al unui semafor însoţit de un panou adiţional pe care figurează o bicicletă (art. 55 din Regulament).
3. cu trei corpuri de iluminat, pentru vehicule:
Succesiunea culorilor lentilelor, de sus în jos, este urmatoarea: roșu - galben - verde.
VERDE: Semnalul de culoare verde permite trecerea.
Semaforul cu trei culori poate avea o lumina verde intermitentă suplimentara, montată la acelaşi nivel cu lumina verde normală a semaforului, sub forma unei săgeţi verzi pe fond negru, cu vârful spre dreapta, aprinderea acesteia semnifică permisiunea pentru vehicule de a-şi continua drumul în direcţia indicată de săgeata, indiferent de culoarea semaforului electric, cu condiţia acordării priorităţii de trecere vehiculelor şi pietonilor care au drept de circulaţie (adică cele specificate la art 133) (art. 59 alin. 4 din OUG și art. 51 din Regulament).----ART. 133 În cazul prevăzut la art. 51 alin. (2), conducătorii vehiculelor sunt obligaţi să acorde prioritate de trecere participanţilor la trafic cu care se intersectează şi care circulă conform semnificaţiei culorii semaforului care li se adresează.
ROȘU: Semnalul de culoare roşie interzice trecerea. (art. 52 din Regulament)
La semnalul de culoare roşie vehiculul trebuie oprit înaintea marcajului pentru oprire sau, după caz, pentru trecerea pietonilor, iar în lipsa acestuia, în dreptul semaforului.
Dacă semaforul este instalat deasupra ori de cealaltă parte a intersecţiei, în lipsa marcajului pentru oprire sau pentru trecerea pietonilor, vehiculul trebuie oprit înainte de marginea părţii carosabile a drumului ce urmează a fi intersectat.
Atunci când semnalul de culoare roşie funcţionează concomitent cu cel de culoare galbenă, acesta interzice trecerea și anunţă apariţia semnalului de culoare verde.
GALBEN: Când semnalul de culoare galbenă apare după semnalul de culoare verde, conducătorul vehiculului care se apropie de intersecţie nu trebuie să treacă de marcajul pentru oprire sau, după caz, pentru trecerea pietonilor, iar în lipsa acestuia, de semafor, cu excepţia situaţiei în care, la apariţia semnalului, se află atât de aproape de acele locuri încât nu ar mai putea opri vehiculul în condiţii de siguranţă (art. 53 alin. 1 din Regulament).
Când semnalul de culoare galbenă funcționează intermitent, acesta permite trecerea, dar conducătorul de vehicul este obligat să circule cu viteză redusă, să respecte semnificaţia semnalizării rutiere şi a regulilor de circulaţie aplicabile în acel loc (art. 53 alin. 2 din Regulament). De exemplu în situația dată, se va respecta semnificația indicatoarelor de regrementare de prioritate, autovehiculul fiind obligat să acorde prioritate de trecere deoarece întalnește indicatorul “Cedează trecerea”.
În cazul semaforizării corelate, în lungul unui traseu pot fi instalate dispozitive de cronometrare a timpului aferent culorii, precum şi dispozitive luminoase care să arate participanţilor la trafic timpii stabiliţi prin programul de semaforizare, iar pentru conducătorii de autovehicule, şi viteza de deplasare (art. 61 din Regulament).
Pe lămpile de culoare roşie sau verde ale semafoarelor pot fi aplicate săgeţi de culoare neagră care indică direcţiile de deplasare corespunzătoare acestora. În acest caz interdicţia sau permisiunea de trecere impusă de semnalul luminos este limitată la direcţia sau direcţiile indicate prin aceste săgeţi. Aceeaşi semnificaţie o au şi săgeţile aplicate pe panourile adiţionale ce însoţesc, la partea inferioară, semafoarele.
Săgețile pentru semafoare au urmatoarele semnificații: Săgeata cu vârful spre stânga pentru direcția la stânga, săgeata cu vârful în sus pentru direcția înainte, săgeata cu vârful spre dreapta pentru direcția la dreapta, săgeata cu două vârfuri unul spre stânga li unul în sus pentru direcțiile înainte și la stânga iar sâgeata cu două vârfuri, unul spre dreapta și unul în sus pentru direcțiile înainte și la dreapta (art. 49 din Regulament).
Conducătorul vehiculului care intră într-o intersecţie la culoarea verde a semaforului este obligat să respecte şi semnificaţia indicatoarelor instalate în interiorul acesteia, cu execpția celor de reglementare a priorității (art. 57 din Regulament).
Se interzice intrarea într-o intersecţie chiar dacă semnalul luminos ori un indicator de prioritate permite, dacă din cauza aglomerării circulaţiei conducătorul de vehicul risca să rămână imobilizat, stânjenind sau împiedicând desfăşurarea traficului (art. 105 din Regulament).
Pentru semnalizarea şi dirijarea circulaţiei pe sectoarele de drumuri unde se execută lucrări pe partea carosabilă, cu excepţia autostrăzilor, se pot instala temporar semafoare mobile, cu obligaţia presemnalizării acestora (art. 63 din Regulament).
4. cu patru sau mai multe corpuri de iluminat, pentru tramvaie:
În intersecţii dirijarea circulaţiei tramvaielor se poate realiza şi prin semafoare având semnale luminoase de culoare albă, corelate cu semnalele luminoase pentru dirijarea circulaţiei celorlalte vehicule (art. 54 din Regulament).
Semafoarele pentru tramvaie au forma de casetă cu patru corpuri de iluminat de culoare albă, dintre care trei sunt poziționate orizontal, la partea superioară și unul la partea inferioară, sub cel din mijloc, fiind însoțit de panouri cu semne adiționale.
Semnalul de liberă trecere pentru tramvaie este dat de combinaţia luminoasă a lămpii inferioare cu una dintre cele trei lămpi situate la partea superioară pentru indicarea direcţiei. (art. 50 din Regulament)
direcția înainte = lampa de jos + lampa de sus din mijloc;
direcția stânga = lampa de jos + lampa din stânga;
direcția dreapta = lampa de jos + lampa din dreapta.
5. dispozitive luminoase pentru dirijarea circulației pe benzi reversibile:
Când deasupra benzilor de circulaţie sunt instalate dispozitive care emit semnale roşii şi verzi, acestea sunt destinate semnalizării benzilor cu circulaţie reversibilă.
Semnificația lor este următoarea (art. 56 alin. 1 și 2 din Regulament):
semnalul roșu, având forma a două bare încrucişate, interzice accesul vehiculelor pe banda deasupra căreia se găseşte;
semnalul verde, având forma unei săgeţi cu vârful în jos, permite intrarea vehiculelor şi circulaţia pe banda deasupra căreia se găseşte;
semnalul galben sau alb, având forma unei sau unor săgeți cu vârful orientat către dreapta sau stânga jos, anunţă schimbarea semnalului verde, în cazul benzilor cu circulaţie reversibilă, ori faptul că banda deasupra căreia se află este pe punctul de a fi închisă circulaţiei conducătorilor cărora li se adresează, aceştia fiind obligaţi să se deplaseze pe banda sau benzile indicate de săgeţi.​
6. dispozitive luminoase și sonore pentru trecerile la nivel cu calea ferată:
Dacă trecerea la nivel cu calea ferată este prevăzută cu instalaţie de semnalizare automată (fără bariere/semibariere), semnalele au următoarea semnificație (art. 69 alin. 2 din Regulament):
Lampa de culoare albă, care este plasată în partea superioară, mijloc, funcționând intermitent, atestă faptul că instalația este funcțională și permite traversarea.
Lămpile de culoare roșie, care sunt amplasate lateral stânga și dreapta, și prin funcționarea lor alternativă, precum și prin avertizare acustică, obligă pe conducătorii de vehicule la oprire.
Dacă trecerea la nivel cu calea ferată prevăzută cu instalaţie de semnalizare automată cu bariere/semibariere, semnalele au aceași semnificație, dar interzicerea se face şi prin coborârea în poziţie orizontală a barierelor/semibarierelor.
Dacă barierele sau semibarierele sunt coborâte, în curs de coborâre sau de ridicare, sau numai una dintre bariere/semibariere este coborată, acest lucru obligă conducătorii de vehicule să oprească (art. 71 alin. 1 și alin. 2 din Regulament).
Sterea Olivia 30.05.2020 16:27
Vă rog mult de tot să îmi răspundeți și mie pentru că am in c*rând traseul și sunt cam confuză ! Eu nu știu cum să procedez la semaforul pentru pietoni în situații diferite !
Voi scrie întrebările și dacă este posibil v-aș ruga să-mi răspundeți la fiecare în parte ! Sigur vor ajuta și pe alte persoane în situația mea !
1 - Dacă semaforul pentru pietoni este verde dar nu circulă nici un pieton, pot să trec cu mașina sau trebuie să aștept să se facă semaforul pentru pietoni roșu ?
2 g Dacă semaforul pentru pietoni este verde intermitent dar nu circulă nici un pieton, pot să trec cu mașina ?
3 - Dacă semaforul pentru pietoni este rosu dar circulă pietoni pe el, pot să trec cu mașina sau trebuie să aștept să treacă pietonii ?
Vă reamintesc că am nevoie de aceste răspunsuri pentru examenul de traseu, nu pentru a circula în mod normal ! Mulțumesc anticipat !
Admin Școala Rutieră 02.06.2020 08:41
1. Daca semaforul pentru pietoni este verde, semaforul tău este roșu, deci, nu ai cum sa treci. Dar se întâmplă ca in cazul unui semafor cu săgeată verde intermitent către dreapta (semaforul normal fiind roșu) sa ai dreptul sa virezi la dreapta, caz in care trebuie sa acorzi prioritate pietonilor deoarece aceștia este posibil fie pe culoarea verde (depinde de configurația intersecției) iar daca este verde pentru pietoni si nu sunt pietoni pe trecere sau care intenționează sa treacă pe trecere, îți poți continua deplasarea.
2. Verde intermitent pentru pietoni le sugerează acestora ca in c*rând o sa apară roșu pentru ei, ca sa se grăbească. Deci poți trece pe verde pentru pietoni atunci cand te afli in situația de la punctul 1.
3. II poți avertiza de la depărtare, peste 25 de metri de ei, dar in niciun caz nu le poți pune viața in pericol, trecând printre ei sau sa ii lovești. Deci, ai drept de trecere, dar nu îți da si dreptul de ai speria/lovi. Poți doar sa ii avertizezi si sa aștepți sa treacă aceștia. Într-adevăr, in caz de accident in aceasta situație, de vina va fi pietonul pentru ca a trecut pe roșu.
Mihaela Cin 09.04.2020 20:56
Cu câte clase se poate face permisul?
Admin DRPCIV 10.04.2020 18:09
Mihaela Cin 10.04.2020 18:19
Ecaterina Panait 08.03.2020 12:01
Buna ziua! Eu am inceput sa invat dupa acest site mi se pare super ! Dar am o mica intrebare! Ce trebuie invatat? ce este mai important? De ex... trb sa invaț legislatia cap coada? Va multumesc mult !
Admin DRPCIV 09.03.2020 17:20
Alecs Pirlogea 12.01.2020 14:37
Ar trebui sa dezvoltati si un joc video care sa ne ajute sa invatam mai usor codul rutier!
Raluca Drugaci 16.10.2019 16:49
Mulțumesc frumos! apreciez munca dv.
Admin DRPCIV 16.10.2019 16:59
Ion 27.09.2019 21:31
Buna seara, am o nelamurire, referitor la panourile aditionale (sagetile) aplicate sub semafor. Daca ma apropi de o intersectie si semaforul are sub culoarea verde un panou aditional cu sageti inainte si la stanga, iar eu vreau s-o iau la stanga, trebuie sa acord prioritate celor care vin din fata? In acest caz, ei nu trebuie sa aiba rosu? In cazul sagetilor negre aplicate pe culoarea verde sa semaforului, acestea dau prioritate catre acele directii (stanga si dreapta, de exemplu). Unii spun ca, in cazul acelor panouri aditionale, inainte si stanga, trebuie sa acorzi prioritate. Doresc un raspuns din partea dvs. Felicitari pentru acest site!
Admin Școala Rutieră 01.11.2019 18:07
Barjoveanu lenuta 14.08.2019 20:17
Eu am inceput sa invat..mi se pare super acest site
Admin DRPCIV 16.08.2019 12:11
Costel Mihai 13.07.2019 17:25
Daca treci ex.sala cat.c .la cat timp esti programat la ex.conducere? Mulțumesc
Costel Mihai 18.08.2019 18:55
Multumesc, scoala rutieră admis 26 puncte sală pitesti
Burcsa Gabi 30.04.2019 14:26
De ce nu îmi merge vdeo-ul???
Alexandru Florin Kovacs 05.05.2019 07:34
Incearca alt web browser, eu folosesc firefox si merge bine
Marinela 18.04.2019 23:27
sunteti extraordinara,FELICITARI!
Cristian Cristian 20.02.2019 16:58
Va multumesc din suflet! SUNTETI EXTRAORDINARI!
Admin DRPCIV 21.02.2019 16:47
Diaconescu Dumitru Catalin 27.01.2019 16:19
O scurta intrebare, daca am semnal aditional semaforului si anume intermitent la dreapta dar eu vreau sa mergi inainte, pot sta pe banda de langa acostament?
Admin Școala Rutieră 14.02.2019 09:24
Daca marcajul de pe acea banda este o săgeata doar spre dreapta, atunci nu te poți încadra acolo pentru a merge înainte. Daca marcajul are doua săgeți, una la dreapta si alta înainte, te poți încadra acolo sa aștepți semnalul verde.
Laurențiu Dănceanu 10.06.2018 17:49
Trebuie invatat si numarul articolului sau doar ce scrie in el? Sunt multe articole...
Nu trebuie invatat numarul articolelor
Molnar Norby 07.06.2018 12:15
eu am instalat browsverul Opera nu am probleme videoul merge super fara probleme
e foarte util vezi videoul si apoi explicatile poze si text
bravo www.scoalarutiera.ro
Calin Sorin Alexandru 11.04.2018 06:56
De ce nu mai merge partea video?
Admin Școala Rutieră 11.04.2018 09:56